stanford-oval/wikipedia huggingface dataset:
אנרי קישקה
ביוגרפיה > ילדות והשואה

אנרי קישקה נולד ב-1926 בבריסל בירת בלגיה למשפחה יהודית שהיגרה מפולין. אביו, יוסק קישקה (קישקא), נולד בשנת 1898 בסקרנביץ בפולין המודרנית, שהייתה אז חלק מהאימפריה הרוסית, ברח מהמדינה ב-1918 בעקבות התגברות האנטישמיות הפולנית, ועבר לבלגיה. אמו, חנה גרושקה, נולדה בקאלושין ב-1899 והגיעה לבלגיה ב-1924. בני הזוג ויתרו על אזרחותם הפולנית בבלגיה והפכו לחסרי אזרחות. אנרי היה הבכור מבין שלושת ילדי הזוג. בשנת 1935 עברה המשפחה לסנט-ז'יל בבריסל, שם הייתה המשפחה מעורבת באופן מתון בבית הכנסת המקומי. בבית הספר למד אנרי צרפתית, יידיש וגרמנית. נאסר עליו ללמוד פולנית.
בלגיה נכבשה במאי 1940 על ידי הנאצים. המשפחה ברחה והגיעה לרפובליקה הצרפתית השלישית, בטולוז. הם התיישבו זמנית ברוול ולבסוף נכלאו במחנה פליטים באגד (אנ') על ידי שלטון וישי. הם עברו למספר מחנות ואז שוחררו לפריז. ב-1 באוגוסט 1942 קיבלה אחותו של קישקה, ברתה, את זימונה למחנה המעבר מכלן לכאורה לשירות עבודה חובה במזרח אירופה. המשפחה ליוותה אותה לתחנת הרכבת, וזו הייתה הפעם האחרונה שראו אותה. ברתה קישקה נרצחה עם הגעתה לאושוויץ באוגוסט 1942. שאר המשפחה גורשה בטרנספורט התשיעי ב-12 בספטמבר 1942. קישקה ואביו הוקצו לעבודה במסילת רכבת, ואמו, דודתו ואחותו נרצחו באושוויץ ב-14 בספטמבר 1942. אנרי ויוסק קישקה הועברו ממחנה למחנה בגרמניה כעובדי כפייה והשתתפו בצעדת מוות לגרוס-רוזן ולמחנה בוכנוואלד בשבועות האחרונים של המלחמה. אנרי שוחרר ב-30 באפריל 1945, אך יוסק מת בבוכנוואלד כמה ימים קודם לכן, לאחר שרגלו נקטעה.
קישקה נשלח לשדה התעופה בוויימאר, שם שהה 17 יום, ואז הועבר בחזרה לבלגיה במשאית. הוא שקל 39 קילוגרם. הוא שהה במרכז קליטה באוקל, בריסל ואובחן כחולה בשחפת. לאחר מכן שהה בבית החולים ברוגמן באלסמברג במשך 16 חודשים, ואז נשלח לבית יתומים ב-30 באוגוסט 1946. הוא היה הילד היחיד שם ששרד את מחנות הריכוז, כאשר השאר היו ילדים מוסתרים. לאחר מכן שכר דירה עם חברו, בנו לינזר, והחל לעבוד. ב-1947 הצטרף לאיגוד הספורט של הצעירים היהודים. הוא קיבל אזרחות בלגית בשנת 1952. מאוחר יותר כתב שנעוריו "אבדו" במחנות הריכוז. עבד בעסקי טקסטיל.
ביוגרפיה > חינוך והרצאות על השואה

קישקה הרבה להזכיר את השואה בפני משפחתו אך עד שנות ה-80 לא הרבה בפרטים על מה שעבר. התאבדותו של בנו שארלי שינתה את גישתו והוא הפך לדמות בולטת בחינוך השואה בבלגיה. הוא הרצה רבות בנושא בבתי ספר והשתתף בביקורי בתי ספר באושוויץ ו"חינוך הצעירים על השואה הפך לסיבת קיומו". בשנת 2005 יצא לאור ספר זיכרונותיו, "Une adolescence perdue dans la nuit des camps" ("נעורים אבודים בעלטת המחנות"), עם הקדמה מאת סרז' קלרספלד.
אנרי קישקה נפטר בבריסל ב-25 באפריל 2020, בגיל 94, כתוצאה מ-COVID-19 במהלך מגפת הקורונה בבלגיה.
משפחתו

ב-1948 פגש אנרי קישקה את לוסיה שוורצינסקי בנשף שנערך בבריסל, והם נישאו ב-9 באפריל 1949. משפחתה של לוסיה היגרה אף היא מפולין לבלגיה, ואת מלחמת העולם השנייה עברה בשווייץ. לזוג קישקה נולדו שתי בנות ושני בנים, בהם הקריקטוריסט מישל קישקה. בנם שארלי התאבד ב-1988, בגיל 31. לוסיה נפטרה ב-22 בספטמבר 2001.
"הדור השני" ו"הסודות של אבא"

בשנת 2012 יצא לאור בצרפתית, ולאחר מכן בשפות נוספות, הספר "הדור השני - דברים שלא סיפרתי לאבא", רומן גרפי אוטוביוגרפי מאת מישל קישקה, שבמרכזו זיכרונותיו על אביו, אנרי קישקה, ועל יתר משפחתו, ובפרט אחיו שארלי.
בשנת 2022 הופק על פי הספר סרט האנימציה "הסודות של אבא", המתמקד במסעה של משפחת קישקה לקראת פיוס לאחר התמודדות עם טראומת השואה. בגיל 20, שב אביו של מישל לבלגיה, ארץ מולדתו, נישא והביא לעולם ארבעה ילדים. זהו סיפורה של משפחת קישקה. על בני המשפחה להבין את האתגרים הרבים שאביהם נאלץ להתמודד עמם לאורך ילדותו, ולצמוח לאנשים עצמאיים וחזקים בזכות עצמם.  את דמותו של אנרי קישקה מדובב השחקן אליוט גולד. את דמותו של מישל מדבב דייוויד בדיל ואת האח שארלי מדבבת סקיי בנט.
לקריאה נוספת

מישל קישקה, הדור השני - דברים שלא סיפרתי לאבא, חרגול הוצאה לאור-מודן הוצאה לאור, 2012.
הערות שוליים

1 2 3  "Coronavirus: Auschwitz survivor Henri Kichka dies of Covid-19" (באנגלית בריטית). BBC. 2020-04-26. נבדק ב-2025-01-18.
1 2  By TZVI JOFFRE, Belgian Holocaust survivor Henri Kichka dies of coronavirus aged 94, The Jerusalem Post, ‏28 באפריל 2020
↑  L'histoire d'un jeune Juif belge, Henri Kichka, pendant la Shoah, www.yadvashem.org (בצרפתית)
↑  Leslie Felperin, My Father’s Secrets review – Holocaust pain unlocked in Jewish coming-of-age tale, The Guardian, ‏22 בנובמבר 2023
| --- | --- |
בקרת זהויות :  NLI: 987007587781805171  PLWABN: 9810620758005606  BnF: cb156138648 (data)  GND: 137681240  ISNI: 0000 0000 3458 1553  LCCN: n2006025036  SUDOC: 119639777  VIAF: 333614   WorldCat (עם VIAF): 333614
הנרי קאוויל

| --- | --- |

קאוויל בכנס קומיק-קון, סן דייגו, 2019
 לידה:  5 במאי 1983 (גיל: 41) בריטניה ג'רזי, איי התעלה, שטחי חסות של הכתר הבריטי
 תקופת הפעילות:  מ-2001
 פרופיל ב-IMDb
הנרי ויליאם דלגליש קאוויל (באנגלית: Henry William Dalgleish Cavill; נולד ב-5 במאי 1983) הוא שחקן קולנוע וטלוויזיה בריטי.
קאוויל החל את הקריירה הקולנועית שלו בתפקיד  אלברט, בנה האמיץ של מרסדס, באדפטציה הקולנועית הרוזן ממונטה כריסטו (2002) לספר הרוזן ממונטה קריסטו.
קאוויל הועמד לפרס מבקרי הקולנוע של הוליווד (HCA) (אנ') לשחקן הטוב ביותר בסדרת סטרימינג (אנ') ולפרס סאטורן לשחקן הטוב ביותר בסדרת טלוויזיה (אנ') על תפקידו בסדרת הפנטזיה המכשף של נטפליקס בגילום גראלט מריוויה.
ביוגרפיה

קאוויל נולד באי ג'רזי שבאיי התעלה, שטח חסות של הכתר הבריטי. הוא הרביעי מתוך חמישה בנים. אימו מריאן היא עובדת בנק ואביו סוחר בבורסה לניירות ערך. הוא למד במכינת סנט מייקל בסנט סייביור שבאי ג'רזי בה החל ללמוד דרמה והשתתף במחזות בית הספר, ואחריה למד בפנימייה בבקינגהאמשייר, אנגליה בה המשיך ללמוד דרמה. הוא ציין כי אם לא היה הופך לשחקן, היה מתגייס לצבא או לומד היסטוריה של העת העתיקה באוניברסיטה, במיוחד אגיפטולוגיה.
קריירה > דוגמנות

קאוויל היה פרזנטור של מספר חברות, בהן בית האופנה דנהיל, ג'וני ווקר, חברת הסלולר וואווי והחל מ-2018 משמש כפרזנטור של ליין משקפי הגברים של בית האופנה הוגו בוס.
קריירה > משחק

בשנת 2002, שיחק בסרט "הרוזן ממונטה קריסטו" את דמותו של אלברט. ב-2003, התארח בפרק בסדרה "רציחות במידסומר". ב-2007, שיחק בסרט הפנטזיה "אבק כוכבים". בין השנים 2007 -2010, שיחק בתפקיד הראשי את דמותו של צ'ארלס בסדרה "שושלת טיודור". בשנת 2009, שיחק בסרטו של וודי אלן, "מה שעובד".
משנת 2013 עד 2022 גילם את דמותו של סופרמן ביקום הקולנועי של DC. ב-2015, שיחק בסרטו של גאי ריצ'י "שם קוד מ.ל.א.ך". ב-2018, שיחק בסרט "משימה בלתי אפשרית: התרסקות" בכיכובו של טום קרוז.
בשנת 2019, כיכב בסדרה "המכשף", בתפקיד הראשי, בדמותו של המכשף גראלט מריוויה. על התפקיד הועמד לפרס סאטורן לשחקן הטוב ביותר בסדרת טלוויזיה (Saturn Award for Best Actor on Television). הסדרה היא עיבוד טלוויזיוני של נטפליקס לסדרת הספרים "המכשף".
בספטמבר 2020 עלה בנטפליקס הסרט "אנולה הולמס" בו גילם את שרלוק הולמס לצד מילי בובי בראון (אנולה הולמס) וסם קלאפלין (מייקרופט הולמס). ב-2022 שיחק בסרט ההמשך, "אנולה הולמס 2", שעלה גם הוא בנטפליקס.
בשנת 2023 גילם קאוויל בתפקיד מרגל הסובל מאמנזיה במותחן הריגול "ארגייל". הוא גם גילם גרסה של וולברין בסרט דדפול & וולברין משנת 2024.
חיים אישיים

קאוויל מתגורר בשכונת דרום קנזינגטון שבלונדון. הוא אוהד של קבוצת הפוטבול קנזס סיטי צ'יפס.
היה מאורס לרוכבת הקפיצות האנגלייה אלן וייטקר, אך השניים נפרדו ב-2012.
ב-2013–2014 היה בזוגיות עם השחקנית ולוחמת ה-MMA ג'ינה קראנו.
החל משנת 2021, הוא במערכת יחסים עם נטלי ויסקאסו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Laguna‏ | תומאס אפריאה |  |
| 2002 | הרוזן ממונטה קריסטו | אלברט מונדגו |  |
| 2003 | אחוזת אהבה | סטיבן קלי |  |
| 2005 | מעורר השאול: עולם השאול | מייק | הסרט השמיני בסדרת סרטי האימה מעורר השאול |
| 2006 | טריסטן ואיזולדה | מלוט |  |
| 2006 | כיפה אדומה | הצייד | סרט מחזמר המבוסס על אגדת גרים "כיפה אדומה" |
| 2007 | אבק כוכבים | האמפרי |  |
| 2009 | מה שעובד | רנדי לי ג'יימס |  |
| 2009 | Blood Creek | אוון מרשל |  |
| 2011 | בני אלמוות | תסאוס |  |
| 2012 | חטיפה לאור יום | ויל שו |  |
| 2013 | איש הפלדה | סופרמן |  |
| 2015 | שם קוד מ.ל.א.ך | נפוליאון סולו |  |
| 2016 | באטמן נגד סופרמן: שחר הצדק | סופרמן |  |
| 2017 | ארמון חול (אנ') | קפטן סיברסון |  |
| 2017 | ליגת הצדק | סופרמן |  |
| 2018 | משימה בלתי אפשרית: התרסקות | אוגוסט ווקר / ג'ון לארק |  |
| 2019 | Night Hunter | וולטר מרשל |  |
| 2020 | אנולה הולמס | שרלוק הולמס |  |
| 2021 | ליגת הצדק: גרסת סניידר | סופרמן |  |
| 2022 | בלאק אדם | סופרמן |  |
| 2022 | אנולה הולמס 2 | שרלוק הולמס |  |
| 2024 | ארגייל | אוברי ארגייל |  |
| 2024 | היחידה ללוחמה לא ג'נטלמנית | גאס מארץ'-פיליפס (אנ') |  |
| 2024 | דדפול & וולברין | וולברין | הופעת קמע |
| יפורסם בהמשך | פרויקט רוזי | דון טילמן |  |
| יפורסם בהמשך | Highlander |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | תעלומות המפקח לינלי | צ'אז קילטר | פרק: "Well Schooled in Murder" |
| 2002 | היה שלום, מר צ'יפס | החייל קולי | סרט טלוויזיה של ITV |
| 2003 | רציחות במידסומר | סיימון מייפילד | פרק: "The Green Man" |
| 2007–2010 | שושלת טיודור | צ'ארלס ברנדון, דוכס סאפוק הראשון | תפקיד ראשי (4 עונות); 38 פרקים |
| 2019–2023 | המכשף | גראלט מריוויה | תפקיד ראשי (3 עונות); 21 פרקים |
הערות שוליים

↑  Kimberly Nordyke, HCA TV Awards: ‘Severance,’ ‘Ted Lasso,’ ‘Dopesick’ Win Top Streaming Awards on Night 2, The Hollywood Reporter, ‏2022-08-15 (באנגלית אמריקאית)
↑  Patrick Hipes, Saturn Awards Nominations: ‘Star Wars: Rise Of Skywalker’, ‘Tenet’, ‘Walking Dead’, ‘Outlander’ Lead List, Deadline, ‏2021-03-04 (באנגלית אמריקאית)
↑  Richard Gidlow, Ten Things About... Henry Cavill, Digital Spy, ‏2013-04-17 (באנגלית בריטית)
↑  Henry Cavill Biography, מאורכב בארכיון האינטרנט, ‏2014-10-22
↑  Otterson, Joe (2018-09-04). "Henry Cavill to Star in 'Witcher' Series at Netflix". Variety (באנגלית אמריקאית). נבדק ב-2018-09-24.
↑  הנרי קאוויל יגלם את הגיבור בסדרת הטלוויזיה The Witcher בנטפליקס, ‏2018-09-04
↑   "לגונה", במסד הנתונים הקולנועיים IMDb (באנגלית)
↑  Midsomer Murders: The Green Man (TV) (2003) (באנגלית), נבדק ב-2023-06-14
↑  The Green Man - Guest Cast, TVmaze
ג'ולייט תומפסון (ציירת)

| --- | --- |

 לידה:  1873 וושינגטון די. סי., ארצות הברית 
 פטירה:  1956 (בגיל 83 בערך) ניו רושל, ארצות הברית 
 
ג'ולייט תומפסון (באנגלית: Juliet Thompson‏; 1873–1956) הייתה ציירת אמריקאית, ותלמידה של מנהיג האמונה הבהאית עבד אל-בהאא. היא ידועה בזכות ספרה "יומנה של ג'ולייט תומפסון" וציור דיוקן בגודל טבעי של עבד אל-בהאא.
ראשית חייה

תומפסון נולדה בוושינגטון הבירה, או בסמוך לה, ב-23 בספטמבר 1873. הוריה, ג'יימס וסלסט תומפסון, שלחו אותה לבית הספר לאמנות קורקורן. אביה נפטר כשהייתה בת 12 והשאיר מעט כסף למשפחה, אך תומפסון כבר הצליחה למכור ציורים. תומפסון הייתה חברה פעילה בקהילת האמנים בוושינגטון הבירה וציירת מרכזית במופע השנתי של מועדון קוסמוס משנת 1897.
האמונה הבהאית

לאחר שנחשפה לאמונה הבהאית בוושינגטון הבירה בסביבות שנת 1898, נסעה לפריז בהזמנת אמה של לורה קליפורד ברני. מאוחר יותר בשנת 1901 בפריז היא פגשה את תומאס ברייקוול המאמין הבריטי הראשון. כמו כן פגשה שם את צ'ארלס מייסון רמי, מראשי הדת הבהאית ומפיציה, שפגש לראשונה את תומפסון כשקיבלה שיעורים בנושא הדת הבהאית.
במסגרת ההרצאות והשיחות הרבות שנשא עבד אל-בהאא בארצות הברית, הוא ערך שיחה אחת בביתה ב-15 בנובמבר 1912 בניו יורק. בפגישה זו הוא תיאר תכונות ייחודיות של הדת.
במהלך מלחמת העולם הראשונה תומפסון נשאה הרצאות שעסקו במאמינים הבהאים כנושאי השלום החשובים ביותר בעולם. בשנות הארבעים נסעה תומפסון מספר פעמים למקסיקו כדי להפיץ שם את הדת.
דיוקן עבד אל-בהאא

במסעו הראשון של עבד אל-בהאא במערב בסתיו 1911 היא פגשה אותו בצרפת. במהלך הנסיעה השנייה הוא הגיע לניו יורק - שם היה במשך מספר ימים וישב מולה לציור דיוקן בגודל טבעי. על הדיוקן אמר עבד אל-בהאא "אני רוצה שתציירי אותי עבור אלוהים." המקור של הדיוקן בגודל טבעי אבד, אך ישנם צילומים שלו. רפרודוקציה של הציור הוצגה בקונגרס העולמי השני של הבהאיים, ואחת מהן ממוקמת במושב בית הצדק האוניברסלי בחיפה, ממש מחוץ לחדר הישיבות.
עלייה לרגל

במהלך חייה עלתה ג'ולייט לרגל לאתרים הבהאיים בארץ ישראל - חיפה ועכו. הראשון היה ביולי 1909, כשהחלה לכתוב את יומנה שהתפרסם לבסוף כספר. עבודתה מהווה מקור מרכזי בתיאור מסעותיו של עבד אל-בהאא למערב כשהיה באירופה בשנת 1911 וכן כמה ממסעותיו בארצות הברית בשנת 1912. העלייה לרגל השנייה של תומפסון הייתה בשנת 1926.
יצירה

התערוכה הראשונה של תומפסון כציירת דיוקנאות הייתה בגלריות של קנודלר. תומפסון עבדה כציירת דיוקנאות במשך שנים בוושינגטון ומאוחר יותר בניו יורק אם כי היו לה התנסויות באמנויות אחרות.
בסביבות 1898 עד 1900 למדה בצרפת והציגה את עבודתה שם. עם שובה לארצות הברית, עברה תומפסון לניו יורק בסביבות 1902. היא הייתה במועצת המנהלים של אגודת ציירי הפסטל שהוקמה בשנת 1910, שכללה גם את ג'רום מאיירס, ואברט שין, והנשיא היה ליאון דאבו.
היא גם תרמה את אמנותה לצדקה: טיפול רפואי חינם לנזקקים, זכות בחירה לנשים, פרויקט להוצאת ילדים מהרחובות, ותמיכה בנשים וילדים בזמן מלחמת העולם הראשונה.
מוות

ג'ולייט תומפסון מתה ב-4 בדצמבר 1956 בביתה בניו רושל, ניו יורק. טקס הזיכרון נערך עבורה בבית הפולחן הבהאי בווילמט.
הערות שוליים

↑  "A profile of Juliet Thompson - her times with the Master in New Yark", www.teachingandprojects.com
↑  Humanities, National Endowment for the (1897-11-21). "The times. [volume] (Washington [D.C.]) 1897-1901, November 21, 1897, Image 10". p. 10. ISSN 2151-3465. נבדק ב-2021-08-16.
↑  File:Baha'i News 313.pdf - Bahaiworks, a library of works about the Bahá’í Faith, bahai.works
↑  'Abdu'l-Bahá in New York, bahai-library.com (באנגלית אמריקאית)
↑  "In Memoriam; Juliet Thompson", www.teachingandprojects.com
| --- | --- |
בקרת זהויות :  NLI: 987007268976605171  ISNI: 0000 0003 6961 1566  LCCN: n83178576  ULAN: 500041105  VIAF: 98259305   WorldCat (עם VIAF): 98259305 
ג'ולייט תומפסון, דיוקן של עבד אל-בהאא, 1912
ולדה

בלגנדריום של טולקין, וָּלְדָה (באנגלית: Walda) היה מלך רוֹהָן ה-12.
ביוגרפיה

וָּלְדָה נולד ברוֹהָן, כפי הנראה באֵדוֹרָס, בשנת 2619 לעידן השלישי, כבנם הבכור של בְּרִיטָה ואשתו, ששמה לא ידוע.
הוא ירש את כס אביו בשנת 2842 ומשל כ-9 שנה. בימיו חשבו שכל האורקים, בהם נלחם אביו, מתו. בעקבות כך האורקים טמנו לו מארב והוא נרצח על ידם בהפתעה יחד עם כל מלוויו.
הוא נרצח על ידי האורקים בשנת 2680 לעידן השלישי. במותו ירש אותו בנו, פוֹלְקָה.
ביאורים

1 2  לעידן השלישי
הערות שוליים

1 2 3 4 5  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1031
1 2 3 4  ולדה, באתר האנציקלופדיה של ארדה
ויל הארדי

| --- | --- |

 לידה:  1988 (בן 37 בערך) ריצ'מונד, וירג'ינה, ארצות הברית
 עמדה:  סמול פורוורד
 גובה:  1.98 מטרים
 מכללה:  ויליאמס קולג' (2006–2009)
 קבוצות כמאמן
 2015–2021   2021–2022   2022–:  סן אנטוניו ספרס (עוזר מאמן)   בוסטון סלטיקס (עוזר מאמן)   יוטה ג'אז
 
ויל הארדי' (באנגלית: Will Hardy; נולד ב-1988) הוא כדורסלן עבר ומאמן כדורסל אמריקאי המאמן את יוטה ג'אז מליגת ה-NBA.
קריירה

הארדי שיחק כדורסל בוויליאמס קולג', אך בשנת 2010 הפסיק לשחק והצטרף לסגל האימון של סן אנטוניו ספרס. בשנת 2015 מונה לעוזר מאמן, ובהיותו חלק ממערכת האימון של גרג פופוביץ', היה מאמן הקבוצה בליגת הקיץ של ה-NBA בשנים 2015–2018.
בעונת 2021/2022 הצטרף כעוזר מאמן לבוסטון סלטיקס, והשתתף בהגעתה עד לגמר ה-NBA, בו הפסידה הקבוצה 2–4 לגולדן סטייט ווריורס. אימה יודוקה, מאמן הקבוצה, שימש כעוזר מאמן לצד הארדי בשנים 2015–2019 בסן אנטוניו ספרס, ואף הכיר אותו כשחקן בעת שהארדי שימש כאנליסט בקבוצה.
ביוני 2022 מונה למאמן הראשי של יוטה ג'אז כמחליפו של קווין סניידר, בגיל 34 בלבד. הארדי הוא המאמן הצעיר ביותר ששימש כמאמן ראשי בליגת ה-NBA ללא ניסיון קודם כמאמן ראשי.
הארדי גם שימש בצוות האימון של נבחרת ארצות הברית בכדורסל בגביע העולם בכדורסל 2019 ובאולימפיאדת טוקיו.
הערות שוליים

↑  Joe Mussatto, OKC Thunder coaching search: Five things to know about Will Hardy, The Oklahoman (באנגלית אמריקאית)
↑  Jazz name Celtics assistant Hardy new coach, ESPN.com, ‏2022-06-28 (באנגלית)
↑  Who is new Utah Jazz head coach Will Hardy?, Deseret News, ‏2022-06-28 (באנגלית)
↑  Jazz brass explain why Will Hardy is the right guy for the job, Deseret News, ‏2022-06-29 (באנגלית)
↑  המאמן הכי צעיר ב-NBA: וויל הארדי יחתום לחמש שנים ביוטה, באתר וואלה, 28 ביוני 2022
↑  Utah Jazz Name Will Hardy Head Coach, www.nba.com (באנגלית)
מסית

ערך זה עוסק במושג ביהדות. אם התכוונתם להסתת אחרים לביצוע עבירה, ראו .
| --- | --- |
 ספרי מניין המצוות:  ספר המצוות, לאו ט"ז, לאו י"ז, לאו י"ח, לאו י"ט, לאו כ', לאו כ"א ספר החינוך, מצווה תנ"ז, מצווה תנ"ח, מצווה תנ"ט, מצווה ת"ס, מצווה תס"א, מצווה תס"ב
 
בהלכה, מסית הוא יהודי המסית יהודי אחר לעבוד עבודה זרה. מעשה זה מתקשר לשש מצוות לא תעשה מהתורה. על פי ההלכה, עונשו של המסית הוא סקילה.
מקור הדין

מקור הדין הוא בספר דברים בפרשת ראה פרק יג פסוקים ז - יב:
כִּי יְסִיתְךָ אָחִיךָ בֶן אִמֶּךָ אוֹ בִנְךָ אוֹ בִתְּךָ אוֹ אֵשֶׁת חֵיקֶךָ אוֹ רֵעֲךָ אֲשֶׁר כְּנַפְשְׁךָ בַּסֵּתֶר לֵאמֹר, נֵלְכָה וְנַעַבְדָה אֱלֹהִים אֲחֵרִים אֲשֶׁר לֹא יָדַעְתָּ אַתָּה וַאֲבֹתֶיךָ, מֵאֱלֹהֵי הָעַמִּים אֲשֶׁר סְבִיבֹתֵיכֶם הַקְּרֹבִים אֵלֶיךָ אוֹ הָרְחֹקִים מִמֶּךָּ, מִקְצֵה הָאָרֶץ וְעַד קְצֵה הָאָרֶץ, לֹא תֹאבֶה לוֹ וְלֹא תִשְׁמַע אֵלָיו וְלֹא תָחוֹס עֵינְךָ עָלָיו וְלֹא תַחְמֹל וְלֹא תְכַסֶּה עָלָיו, כִּי הָרֹג תַּהַרְגֶנּוּ, יָדְךָ תִּהְיֶה בּוֹ בָרִאשׁוֹנָה לַהֲמִיתוֹ וְיַד כָּל הָעָם בָּאַחֲרֹנָה וּסְקַלְתּוֹ בָאֲבָנִים וָמֵת, כִּי בִקֵּשׁ לְהַדִּיחֲךָ מֵעַל ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים וְכָל יִשְׂרָאֵל יִשְׁמְעוּ וְיִרָאוּן וְלֹא יוֹסִפוּ לַעֲשׂוֹת כַּדָּבָר הָרָע הַזֶּה בְּקִרְבֶּךָ.
דיני מסית

מספר דינים ייחודיים נאמרו בהלכה לגבי מסית:
אפילו אם המוסת לא עבד עבודה זרה, המסית מתחייב.
חייב מיתה גם ללא התראה גמורה.
מכמינים (מסתירים) למסית עדים על מנת להפלילו.
אין מלמדים עליו זכות במשפט.
דווקא המוסת מוציא את המסית להורג.
יש להכריז בציבור על הוצאתו להורג (על פי הכתוב "וכל ישראל ישמעו ויראון"). לדעת רבי עקיבא הוצאתו להורג של המסית צריכה להיות בזמן הרגל, כשכל העם נמצא בירושלים.
הערות שוליים

↑  רמב"ם משנה תורה, הלכות עבודה זרה וחוקות הגויים ה
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה מלאכותית • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
ערך זה הוא קצרמרבנושא הלכה. אתם מוזמנים לתרום לוויקיפדיה ו.
הנסל אנמנואל

| --- | --- |
אין תמונה חופשית
 לידה:  24 אוקטובר 2003  (בן 21) סנטו דומינגו, הרפובליקה הדומיניקנית
 עמדה:  רכז
 גובה:  1.98 מטר
 קבוצות כשחקן
 :  בית הספר התיכון של האקדמיה הנוצרית בקיסימי פלורידה; אוניברסיטת נורת'ווסטרן סטייט, לואיזיאנה במסגרת טורניר אליפות המכללות בכדורסל
 
הנסל אנמנואל דונאטו דומינגז (באנגלית: Hansel Enmanuel Donato Domínguez) נולד ב-24 אוקטובר 2003 בפרוור לוס מינה (אנ') של סנטו דומינגו, בירת הרפובליקה הדומיניקנית. אנמנואל הוא כדורסלן קטוע יד המשחק בליגת המכללות האמריקאית.
אנמנואל איבד את זרועו השמאלית בגיל 6 בתאונה, כאשר קיר נפל עליו. אביו היה שחקן כדורסל ידוע ברפובליקה הדומיניקנית, ועודד את בנו להמשיך ולנסות לשחק כדורסל למרות מגבלתו, ובגיל 16 הוא היה אחד משחקני הכדורסל הבולטים בעיר הולדתו. הוא נצפה במשחקי כדורסל רחוב בשכונת מגוריו, ובשנת 2020 קיבל חשיפה בטלוויזיה הלאומית של הרפובליקה הדומיניקנית. בעקבות כך אנמנואל קיבל מלגת לימודים בבית הספר התיכון של רשת בתי הספר של האקדמיה הנוצרית שבעיר קיסימי שבמרכז פלורידה, והיגר לשם בינואר 2021 בגיל 17. תוך שבועות ספורים, סרטונים המציגים את ביצועיו, זכו לתפוצה רחבה מאד, ובטורניר החורף של אורלנדו התבלט במיוחד לאחר שהעמיד ממוצעים של 25 נקודות ו-11 ריבאונדים למשחק לאורך כל הטורניר.
בקיץ 2021 קיבל אנמנואל את ההצעה הראשונה לשחק בליגת המכללות האמריקאית מאוניברסיטת המדינה של טנסי ומיד אחר כך מאוניברסיטת באטון קוקמאן (אנ') מדייטונה ביץ', פלורידה. בסופו של דבר הוא חתם ביולי 2022 בקבוצת הכדורסל של אוניברסיטת נורת'ווסטרן סטייט (אנ') שבמדינת לואיזיאנה. גם חתימה זו זכתה להדים בתקשורת האמריקאית ובמדינות נוספות בעולם.
אנמנואל זכה במהלך 2022 לחוזי פרסום בחברה הפיננסית הגדולה ביותר ברפובליקה הדומיניקנית, ועם חברת משקאות הספורט האמריקאית גאטורייד (אנ') - בשני חוזים נפרדים.
ראו גם

קארסון פיקט (כדורגלנית)
הערות שוליים

↑  2022-23 Demon Basketball Roster: 24 Hansel Enmanuel, nsudemons.com.
1 2  יגיע ל-NBA? הכדורסלן קטוע היד שכבש את הרשת בדרך לליגת המכללות הבכירה, באתר וואלה, 15 באוגוסט 2021
↑  Jennifer A. Marcial Ocasio, Hansel Emmanuel is a One-Armed Basketball Player who Breaks Every Barrier on the Court, Orlando Sentinel, May 31, 2021
1 2 3  Antena 3 Deportes, La historia de Hansel Emmanuel, un joven de 17 años que realiza mates, bandejas y tapones con un solo brazo, Noticias, 28.02.2021
1 2  בן גולדפריינד, ‏הכדורסלן קטוע היד מגיע למכללות ומכוון ל-NBA: "לא רוצה שיראו אותי רק בזכות המוגבלות", באתר ‏מאקו‏, 25 ביולי 2022
↑  Cassandra Negley, Hansel Emmanuel, a One-Armed HS Basketball Player, Shows Incredible Handles in Trending Video, Yahoo!Sports, February 25, 2021
↑  Steven J. Gaither, Hansel Emmanuel, one-armed hoops star, gets first offer, HBCU GAMEDAY, August 12, 2021
↑  Life Christian One-Armed Basketball Star Hansel Enmanuel Donato Earns First DI Offer from Tennessee State, BVM Sports, August 13, 2021
1 2  Wilton Jackson, Hansel Enmanuel, One-Armed Basketball Player, Announces College Commitment, Sports Illustrated, July 23, 2022
↑  Eric Finkelstein, Hansel Enmanuel Continues Breaking Barriers with NIL, SPORTS AGENT BLOG, April 15, 2022
↑  Shlomo Sprung, Gatorade Moves on From NHL as Part of Reinvented Sports Marketing Playbook, BoardRoom, May 31, 2022
↑  Daniel Morrison, Hansel Emmanuel has a new NIL deal with Gatorade, On3, June 13, 2022
יוסף אלחנן מלמד

| --- | --- |

 לידה:  6 בנובמבר 1859 ט"ו בחשוון ה'תר"ך בירז', ליטא 
 פטירה:  14 בינואר 1932 (בגיל 72) י"ז בטבת תרצ"ב תל אביב
 תקופת הפעילות:  ? – 14 בינואר 1932 
 השתייכות:  יהדות, תנועת המזרחי
 חיבוריו:  "רבן של כל בני הגולה", "ספר שבטי ישראל", "נינוה. עיר נכחדה".
 צאצאים:  אילייה יוסיפוביץ' מלמד  גרוניה יוסיפובה מלמד 
 
 תפקידים נוספים:  רבה של דבינסק, רבה של מוזיר, רבה של ויטבסק
 
הרב יוסף אלחנן מלמד (ט"ו בחשוון ה'תר"ך, 6 בנובמבר 1859 – י"ז בטבת תרצ"ב, 14 בינואר 1932) היה רב, סופר ופילוסוף שפעל באימפריה הרוסית, בברית המועצות ובארץ ישראל. היה בין מיסדי תנועת המזרחי.